Na temelju 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, br.26/15) i članka 20. Pravilnika o financiranju javnih potreba Općine Gračac („Službeni glasnik Općine Gračac“, br. 5/15, 1/16 i 6/19), Jedinstveni upravni odjel, objavljuje

**JAVNI NATJEČAJ**

**za financiranje programa/projekata/ manifestacija udruga**

**i ostalih organizacija civilnog društvau okviru javnih potreba Općine Gračac u 2020. godini**

**I.**

Općina Gračac poziva udruge i ostale organizacije civilnog društva koje su programski usmjerene na rad u području sporta, kulture, socijalne skrbi i promicanju vrijednosti Domovinskog rata da se prijave na financijsku podršku projektima /programima/ manifestacijama koji doprinose razvitku i općem napretku Općine Gračac, a odnose se na sljedeća **prioritetna područja:**

1. **SPORT**
* treninzi i natjecanja sportaša,
* provođenje sportskih aktivnosti djece
* programi rada sportskih udruga,
* funkcioniranje sustava sporta,
* stručno usavršavanje
* sportska rekreacija građana,
* zdravstvena zaštita sportaša,
* športske građevine i otvoreni tereni
* organiziranje tradicionalnih i prigodnih sportskih priredbi.

Ukupno planirana vrijednost Natječaja je 160.000,00 kuna.

Najmanji iznos financijskih sredstava koji se može prijaviti i ugovoriti po pojedinom programu/projektu je 5.000,00 kuna, a najveći iznos po pojedinom programu je 120.000,00 kuna.

1. **KULTURA**
* aktivnosti usmjerene na poticanje i afirmaciju kulturnog amaterizma (organizacija redovnih programa; sudjelovanje na gradskim manifestacijama; organizacija programa u sklopu gradskih manifestacija; glazbeno scenske aktivnosti; promocija izvan Općine Gračac),
* aktivnosti usmjerene na zaštitu i promicanje tradicijske baštine (izrada promotivnih materijala tradicijske baštine; promicanje vrijednosti predmeta, aktivnosti i drugih običaja; obrazovanje djece i mladih o važnostima očuvanja tradicijske baštine),
* aktivnosti usmjerene na promicanje i afirmacija kulturnog, glazbenog stvaralaštva djece i mladih (npr. odgojno obrazovni rad s djecom i mladima sa posebnim potrebama; organizacija kulturno-umjetničkih manifestacija djece i mladih; izvannastavne i izvanškolske aktivnosti; sigurnost djece i mladih, te prevencija svih oblika ovisnosti djece i mladih).

Ukupno planirana vrijednost Natječaja je 90.000,00 kuna.

Najmanji iznos financijskih sredstava koji se može prijaviti i ugovoriti po pojedinom programu/projektu je 3.000,00 kuna, a najveći iznos po pojedinom projektu je 25.000,00 kuna.

1. **SOCIJALNA SKRB**
* program za djecu s teškoćama,
* organizacije slobodnog vremena djece predškolske dobi
* pomoć starima i nemoćnima

Ukupno planirana vrijednost Natječaja je 50.000,00 kuna.

Najmanji iznos financijskih sredstava koji se može prijaviti i ugovoriti po pojedinom programu/projektu je 3.000,00 kuna, a najveći iznos po pojedinom programu je 20.000,00 kuna.

1. **PROMICANJE VRIJEDNOSTI DOMOVINSKOG RATA**
* promicanje vrijednosti Domovinskog rata,
* aktivnosti obilježavanja obljetnica i datuma za samostalnost i suverenitet Republike Hrvatske i komemoracijske aktivnosti,
* jačanje kapaciteta udruga branitelja i stradalnika iz Domovinskog rata te institucionalna podrška udrugama.

Ukupno planirana vrijednost Natječaja je 10.000,00 kuna.

Najmanji iznos financijskih sredstava koji se može prijaviti i ugovoriti po pojedinom programu/projektu je 5.000,00 kuna, a najveći iznos po pojedinom programu je 10.000,00 kuna.

**II.**

Svaka udruga u okviru ovog natječaja može prijaviti i ugovoriti provedbu najviše jednog (1) programa ili aktivnosti koje će se provoditi na području Općine Gračac tijekom 2020. godine.

**III.**

Javni natječaj traje 30 dana od dana objave, odnosno do **12. veljače 2020. godine.**

**IV.**

Kriteriji za dodjelu financijskih sredstava su:

1. dostava pravovremene, cjelovito popunjene i ovjerene te potpune prijave
2. kvaliteta i sadržaj ponuđenog programa/projekta
3. kvaliteta dosadašnjeg rada, iskustvo i uspjesi u provođenju programa/projekta
4. dostupnost programa/projekta korisnicima
5. neposredna društvena korist za lokalnu zajednicu te doprinos razvoju civilnog društva na području Općine
6. uključivanje volontera u projektne/programske aktivnosti
7. financijska održivost programa/projekta
8. financijska potpora programa/projekta iz drugih izvora
9. realan odnos troškova i očekivanih rezultata po programu/projektu
10. organizacijski i ljudski kapaciteti za provođenje programa/projekta
11. urednost u dostavljanju završnog izvještaja o realizaciji programa/projekta udruge
12. program/projekt je usklađen s prioritetima iz točke I. ovog Javnog natječaja
13. sudjelovanje u manifestacijama u kojima je Općina (su) organizator

**V.**

Planiranim sredstvima neće se financirati programi i projekti udruga koje se financiraju po posebnim zakonima, koji se u cijelosti financiraju iz drugih javnih izvora, odnosno na koje se ne primjenjuje Zakon o udrugama.

**VI.**

Prijave na Natječaj se podnose na propisanim obrascima, ispunjenima na računalu koji su zajedno s Uputama za prijavitelje dostupni na mrežnim stranicama Općine Gračac, [www.gracac.hr](http://www.gracac.hr) .

Prijavu na Natječaj treba dostaviti u zatvorenoj omotnici, preporučeno poštom ili u pisarnicu, s naznakom **„NE OTVARAJ – ZA JAVNI NATJEČAJ ZA FINANCIRANJE PROGRAMA/PROJEKATA/MANIFESTACIJA UDRUGA I OSTALIH ORGANIZACIJA CIVILNOG DRUŠTVA U OKVIRU JAVNIH POTREBA OPĆINE GRAČAC U 2020. GODINI - prioritetno područje \_\_\_\_\_\_\_\_\_\_\_\_\_\_\_\_“ ,** na adresu:

 /UPISATI JEDNO OD PRIORITETNIH PODRUČJA/

**OPĆINA GRAČAC**

**PARK SV. JURJA 1**

**23440 GRAČAC**

**- za Povjerenstvo-**

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Natječaja detaljno su opisani u Uputama za prijavitelje .

Razmatrat će se samo pravodobno pristigle prijave, te koje u cijelosti zadovoljavaju propisane uvjete Javnog natječaja.

**VII.**

Sva pitanja vezana uz ovaj Javni natječaj mogu se postaviti isključivo elektroničkim putem, slanjem upita na adresu elektronske pošte: juo.gracac@zd.t-com.hr

**KLASA: 402-07/20-01/6**

**URBROJ: 2198/31-03-20-1**

**Gračac, 13. siječnja 2020. godine**

 **Pročelnica:**

 **Bojana Fumić, mag.iur.**